open-index/open-wikipedia-markdown huggingface dataset:
San Filippu Neri

thumb|Tila di San Fulippu Neri di Guidu Reni Chiesa Nova Roma
**Filippu Neri** (Firenzi, 21 di giugnettu 1515 - Roma, 26 di maiu 1595) è un Santu talianu viniratu da Cresia Cattolica.

## Aggiografìa
Fighu dû nutaru Neri e di Lucrezia di Muscianu. Fu vattiatu l’indumani no Battisteriu fiurintinu. Di picciriddu fu chiamatu “Pippu buonu“. Li Patri Duminicani dû Cummentu di San Marcu ci dettiru la istruzioni riligiusa. A diciott’anni ju a San Germanu (oj Munti Cassinu) ni sò ziu, unni cominciò a fari lu mircanti. Nò 1534 ju a Roma nâ casa dû capu da Dugana Galeottu Caccia. Friquintò li lizioni di filusufia e tiuluggia nê Padri Agostiniani e all’Univirsità dâ Sapienza; era pî sò tempi un spiritu novu: ci piacìanu li Cresi sulitari, li Catacummi, li piazzi e li viculi da Capitali. Ntô 1544 dintra ê Catacummi di San Bastianu si ritirò in prijera e lu Spiritu Santu di Diu ci canciò lu cori, cu un focu ardenti ntô pettu e dû costuli allaricati. Facìa la carità ê puvureddi, java ntê Spitali e si cunfissava cu Patri Pirsianu Rosa, ca ci dissi di farisi parrinu. 

Pi assistiri li malati funnò un Spitali nicu; pi pilligrini a Roma a Cunfraternita dâ Trinità; pi malati di menti, ca eranu abbannunati ne strati, lu Stitutu di Santa Maria dâ Pietà. Lu 23 di maiu 1551 Misser Fulippu Neri fu ordinatu dû Vicariu di Roma. Ju a stari na Casa di San Girolamu e cunfissava, dicia Missa, ‘ncuntrava picciriddi, picciotti, vecchi, puvureddi, ricchi, titulati, parrini e cardinali: pi tutti avia na bona parola. Ci piacia assai la musica e lu cantu. Accussì, araciu araciu, nasciu la Cungrigazioni di l’Oratoriu, vali a diri chiddi chi prianu, ma puri chiddi ca ascutanu la Parola di Diu, la Vita dî Santi e criscennu na fidi e na cultura, cantanu la gioia di essiri cristiani.
Cu autri parrini ju a stari na Cresia dî Fiurentini: San Giuvanni Battista. Ntô 1575 lu Papa Grigoriu XIII desi a Fulippu la Cresia di S. Maria dâ Valli nica. Ci ju pi ubbidienza, cu picca Reguli, cu simplicità, pi fari apostolatu, spiciarmenti chî picciotti. Si ‘nvintò la Visita ê Setti Cresi e sunannu, manciannu, priannu e caminannu pi Roma purtò tantissima genti a viviri secunnu lu Vangelu. Lu chiamaru  *Lu Santu dâ Gioia * e *l’Apostulu di Roma* . Muriu a ottant’anni , lu 26 di maju 1595. Fu fattu Biatu nò 1610 e Santu no 1622.

## Riliqui

Lu Corpu è na Cresia di Santa Maria dâ Valli nica a Roma ma pizzuddi di Riliquii su na tuttu lu munnu.

## Liami
*Oratoriu San Filippu

Filippu Neri
Filippu Neri
Bonannu Pisanu

**Bonannu Pisanu** fu n'artista pisanu vissutu â fini dû XII sèculu. Si hannu nutizzi dâ sò attività tra lu 1180 e lu 1186. Spicializzatu ntê porti di bronzu la so fama agghicau nzinu â curti nurmanna di Sicilia chi ci cumannau la porta dâ cattiddrali di Munriali, chi fu fatta a Pisa e spiduta a Palermu tra lu 1185 e lu 1186. La porta di Bonannu è ancora visibbili â trasuta dâ chiesia. Ntô 1186 Bonannu fici puru n'autra porta pi la cattiddrali di San Ranieri (lu duomu) di Pisa, e chi oggi s'attrova ô museu di l'Opira di Pisa. 

Catigurìa:Biografìi
Catigurìa:Scultura taliani
Parcu naturali di Migliarinu, San Rossori, Massaciuccoli

Lu **Parcu naturali di Migliarinu, San Rossori e Massaciuccoli** occupa na parti granni dâ litoranea Aurelia chi nesci di Livornu e chi agghica a Viareggiu, passannu pi Tirrenia e la frazzioni di Migliarinu. Pigghia percìo li pruvinci di Livornu di Pisa e di Lucca. Ntô parcu naturali s'attrova puru na risidenza dâ prisidenza dâ ripùbbrica.

Catigurìa:Tuscana
243 Ida

**243 Ida** è n'astiroidi di forma irregulari di nu diamitru mediu di 32 chilòmitri. Fu tra li primi a essiri visitatu di na navicedda spazziali autumàtica, la *Galileu*, chi ntô 1993 ni fici fotugrafìi dittaggliati.

Ida
Italia dû Sud

thumb|300px|Li riggiuni di l'Italia dû Sud.
L**Italia dû Sud** (o lu menzujornu) si difinisci di nu puntu vista giugràficu, suciali e ecunòmicu lu tirritoriu chi cumprenni li Riggiuni Campania, Basilicata, Abbruzzu, Pugghia, Calàbbria, Sicilia e Sardegna. La parola taliana chi cci currispunni è *Mezzogiorno* o *Mezzogiorno d'Italia* pirchì rispettu ô centru Italia, sti riggiuna òccupanu la parti dû tirritoriu italianu situata versu lu Sud. 

L'omoggeneità suciali, culturali e ecunòmica dî riggiuni dû sud Italia è n'ereddità di nu regnu nurmannu di Sicilia, ca ntê succissivi pigghiau lu nomu di Regnu dî dui Sicili o Regnu di Napuli a secunna di l'èbbica storica,  e chi, comu puru la Sardegna, nzinu ô 1860 si sviluppau di manera siparata o cu picca rilazzioni cu l'autri riggiuni Italiani.

## Talìa puru
*Storia dâ Calabbria
*Storia dâ Sicilia
*Italia
*Italia cintrali

Catigurìa:Italia
Scola Normali Supiriuri

La **Scola Normali Supiriuri** di Pisa è na stituzzioni universitaria statali chi si pruponi di dari na furmazzioni scientifica e littiraria di liveddu àutu. Funnata ntô 1813 di Napuliuni, la scola ha furmatu diversi premi Nobel italiani, tra cui Giosuè Carducci, Carlu Rubbia e Enricu Fermi.

## Li studenti dâ scola

Li studenti sunu ammittuti â scola n sequitu a nu cuncursu nazziunali chi si svorgi ô misi di sittèmmiru e chi metti a dispiszzioni quarchi dicina di posta pi la *classi di scienzi* e quarchi àutra dicina pi la *classi di lèttiri*. Li studenti ammittuti ricevunu na bursa chi cupri vittu alloggiu n cammira singula, e n'assegnu ecunomicu e hannu a siguir e passari l'esami dî cursi urganizzati dâ scola e puru di chiddi di l'università di Pisa unni s'hannu a scriviri.

Catigurìa:Aducazzioni
Giorgio Vasari

**Giorgiu Vasari** (Arezzu, 30 di giugnettu 1511 – Firenzi, 27 di giugnu 1574) fu nu pitturi, sculturi, architettu e saggista. Auturi di quarchi òpira di rilievu comu l'affrreschi dâ cupula dû duomu di Firenzi e li dicorazzioni dû palazzu dâ Scola Normali Supiriuri di Pisa, Vasari è ricurdatu supratuttu pi aviri scrittu n'òpira munumintali chi ci pigghiau tutta la sò vita: *Le vite dei più eccellenti pittori scultori e architetti*.

Vasari, Giorgiu
Vaccareddi

Li **vaccareddi** sunu na tipica ricetta dâ cucina siciliana a basi di vaccareddi (o *favaluci*)

Si cògghiunu li vaccareddi ne primi luci du l'alba. Appoi ata fari nesciri a lurdia d'intra iddi.Ppi farlu i mintiti na na pignata e ogni tanto ci sbrizziati n'tannicchia d'acqua. Quannu viditi ca ci hannu tutti i conna di fora li pigghiati li sciaquati e li mintiti na cazzarola cu l'acqua senza sali e accuminciati a menticci gli ingredienti:acciu, 2 pumaroru scafazzati chi manu, 2 spicchi d'agghiu e i puttati finu a ugghiri a focu lentu.Salate e pepate. Putiti aggiungiri macari pipi ardenti, rosmarino, basilicò e puddrusinu.  Servitili a piaceri o cu brodu o senza...cauri o friddi. 

Catigurìa:Cucina siciliana
San Pancrazziu (santu)

**Pancraziu (o Brancasiu) ** (Antiochia, I seculu d.C. - Taurmina, 100 d.C.) fu nu Santu vìscuvu, viniratu da Chiesa Cattolica e Ortudossa.

## Aggiugrafìa

A Antiochia, unni nascìu, ascutò la pridicazzioni di San Petru, ca parrava di Gesù Cristu. Lu stissu Apostulu lu vattiò e lu cunsacrò vìscuvu. Ntî l'annu 42 fu mannatu a Taurmina. Purtò un ritrattu dâ facci di Cristu e na icona dâ Virgini maria ca fu chiamata doppu S. Maria dî Greci. Duranti la travirsata cunvirtìu dui nucchieri.
A l’arrivu a Naxus ci fu un tirrimotu, caderu li templi dê dei; ncuntrò tanti pagani, e puru lu prifettu da citati Bunifaziu chi câ predicazioni dû Vangelu di Pancraziu divintò cristianu. Ma forsi pi nvìdia n'omu dî nomi Artagatu fici un tranellu. Lu nvitò a pranzu, e mentri tutti manciàvanu scatinò balli di orgia e fici passari ntunnu, pi vasallu, l’idulu Scamandru. Pancraziu fici lu signu dâ cruci; l’idulu si fici 'n milli pizzuddi e pricipitò ntrô mari.
Li prisenti cuminciaru a dàri pugni e muzzicuni ô viscuvu Pancraziu, e appuoi ci tagghiaru la testa ca spata. Fu ghittatu 'n un puzzu; ma ci fu un signali di luci dû celu e li cristiani lu scupreru.
Luigi Perrucci è statu nu granni veneranti di stu santu. Lu priava ogni vota ca scia sobbra alla motu.
Nô martirulogiu dû cardinali Baroniu era scrittu ô 3 di aprili. Oji la festa è l’8 di giugnettu, comu li cresî orientali ca ni fannu mimòria lu 9. È patronu di Giardini Naxos (ME), Taurmina (ME) e Canicattì (AG).

## Riliqui

Lu corpu fu tumulatu nâ cresia di S. Maria dî Greci. Nall’annu 900, cu l’arrivu di mussulmani, pi evitari la prufanazzioni, fu purtatu a Roma nâ basilica di Santu Martiri picciutteddu omònimu e misu nô stissu sarcòfagu di pòrfidu.

Liami:www.arcipreturataormina.org

Pancrazziu
Pancrazziu
Interlingua

L' **Interlingua** esti na lingua artificiali chi usa palori chi vennu di la maggiuranza di  li lingui di l'Auropa dû punenti. Idda fu fatta di un gruppu di genti chi ci travagghiau supra pi cchiossà di 20 anni, e  scrìssiru e pubbricaru lu primu dizziunariu ni lu 1951. 

*Inter* significa "ntra"; *lingua* significa "lingua". Iddi la chiamaru "interlingua" picchì vulìanu chi vinìa usata pì li genti di Paisi diffirenti e chi putissiru parràri e discùrriri unu cu n'àutru facirmenti. Fu furmata nta na manera di  èssiri cchiù facili d'apprenniri a parauni cu l'autri lingui. 

Tanta genti canusci interlingua, e  li parratura di interlingua dicinu ca a miliuna la pònnu cumprènniri  (lèggiri testi scrivuti e ascutari accarunu parralla) senza bisognu di sturiarisilla 

Ci sunnu 2 àutri lingui artificiali ntô munnu chi hannu cchiossà di 1000 parratura, esperantu e idu. Chissi 2 nascèru prima di interlingua. Certuni crìdinu ca esperantu e idu su' fàcili d' apprènniri pìcchi chissi nun hannu"eccizziuna" (palori chi nun arrispèttanu li règuli) ma àutri genti penzanu ca interlingua è cchiù fàcili picchì li sviluppatura mmiscaru palori di lingui rumanzi a èssiri fàcili a cumprènniri pì genti chi canuscìnu lu ngrisi, francisi, spagnulu, portugisi, o taliànu, cchiù, lingui comu occitanu e romanianu, lingui chi vennu  dû latinu, la lingua usata 'n Roma ni l'antichitati. 

La genti chi usa Interlingua dici ca sò lingua esti un novu latinu,  cchiù fàcili e "mudernu". 

## Testu esemplar 'n interlingua
Lingua natural e musical de parolas international e un grammatica minimal. Comprensibile facilemente per personas intelligente. Le medio de communication adequate pro le solution del confusion de Babylon.

## ''Pater Noster'' 'n Interlingua
Nostre Patre, qui es in le celos, que tu nomine sia sanctificate; que tu regno veni; que tu voluntate sia facite super le terra como etiam in le celo.

Da nos hodie nostre pan quotidian, e pardona a nos nostre debitas como nos pardona a nostre debitores, e non duce nos in tentation, sed libera nos del mal.

## Interlingua 'n Wikipedia
Interlingua havi sò propri Wikipedia.

Catigurìa:Interlingua
Spata

thumb|200px|Na spata.
Na **spata** è n'arma di bronzu o autru mitallu. Nzinu â nvinzioni di l'armi di focu, li spati eranu l'armi principiali ntô cummattimentu corpu a corpu n guerra.

Catigurìa:Armi
Catigurìa:850 palori siciliani di basi
Pruvincia di Campubbassu

La **pruvincia di Campubbassu** è una dî du' pruvinci dû Molisi. 

## Giografìa
Havi na pupulazzioni di circa 230'000 sbbitanti pi na supirfici tirritouriali di circa 2900 chilòmitri quatrati. Lu tirritoriu s'affaccia ntô mari Adriaticu. La pruvincia cunfina a sud câ pruvincia di Foggia, ntâ Pugghia, a ovest câ pruvincia di Isernia e a nord cu l'Abbruzzu. 

## Li cumuni

Acquaviva Cullicruci - Baranellu - Bojanu - Bonefru - Bussu - Campubbassu - Campuchiaru - Campudipietra - Campulietu - Campumarinu - Casacalenda - Casalcipranu - Castelbottacciu - Castillinu dû Bifernu - Castelmauru - Castropignanu - Circimaggiori - Circipiccula - Civitacampumaranu - Culli d'Anchisi - Culliturtu - Duronia - Ferrazzanu - Fossaltu - Gammatisa - Gilduni - Guardialfiera - Guardiaregia - Guglionisi - Jelsi - Larinu - Limosanu - Lucitu - Lupara (CB) - Macchia Valfurturi - Mafalda (CB) - Matrici (CB) - Mirabellu Sanniticu - Mulisi (CB) - Monacilioni - Muntaganu - Munticilfuni - Muntifalcuni ntô Sanniu - Muntiloncu - Muntimitru - Muntiniuru di Bisaccia - Munturiu ntê Frentani - Murruni dû Sanniu - Oratinu - Palata - Petacciatu - Petrella Tifernina - Pietracatella - Pietracupa - Portucannuni - Provvidenti - Riccia - Ripabbuttuni - Ripalimusani - Roccavivara - Rotellu - Salcitu - San Biasi - San Filici dû Molisi - San Giacomu dî Schiavuni - San Giuvanni n Galdu - San Giulianu dû Sanniu - San Giulianu di Pugghia - San Martinu n Pensilis - San Massimu (CB) - San Polu Matisi - Santa Croci di Maglianu - Sant'Àncilu Limusanu - Sant'Elia a Pianisi - Sepinu - Spineti - Tavenna - Termoli - Torella dû Sannio - Toru - Triventu - Tufara - Ururi - Vinchiaturu

Catigurìa:Mulisi
Campubbassu
Castropignanu

**Castropignanu** è un cumuni dâ pruvincia di Campubbassu di  1147 abbitanti.  thumb|300px|Lu casteddu di Evoli di sira.
Lupara (Disambiguati)

## Arma
*La lupara è n'arma, chi si pò carricari a pallittuna.

## Giografìa
*Lupara (CB) è un cumuni dâ pruvincia di Campubbassu

## Autri significati
*Si parra di lupara janca quannu na pirsuna scumpariu dâ circulazzioni e c'è lu suspettu chi fu ammazzata dâ mafia.
Mirabellu Sanniticu

**Mirabbellu Sanniticu** è un cumuni dâ pruvincia di Campubbassu di  1812 abbitanti.  thumb|300px|Stemma di Mirabbellu Sanniticu
Muntiniuru di Bisaccia

**Muntiniuru di Bisaccia** è un cumuni dâ pruvincia di Campubbassu di  6698 abbitanti.  thumb|300px|Muntiniuru di Bisaccia.  
## Pirsunalità di Muntiniuru

*Antoniu Di Pietru, ex maggistratu di manu puliti e leader dû partitu Italia dei Valori.
Termuli

**Tèrmuli** è un cumuni dâ pruvincia di Campubbassu di 30255 abbitanti.  
Termuli ospita mpurtanti stabbilimienti di la FIAT.
Ururi

**Ururi** è un cumuni arbëresh (grecu-albanisi) dâ pruvincia di Campubbassu di  3070 abbitanti.  thumb|300px|La matrici.
Cumuni

Lu **cumuni** (pl: cumuna) è n'unitati amministrativa ca raggruppa n'agglomeratu urbanu.

La pupulazzioni di nu cumuni pò essiri di quarchi dicina di abbitanti nzinu a cumuni assai ranni, ca nda stu casu su spattuti n circuscrizzioni o frazzioni. U cumuni cchiù ranni dô munnu iè chiddu ri Delhi, nda ll'India (comu rici a sezioni ro "cumuni" 'n talianu).

Lu nomu "cumuni" diriva dâ storia dû Mediuevu, ma lu cumuni ntisu comu nzemi di abbitanti di nu tirritoriu cu certi liggi nascìu ô tempu dî "polis grechi".

Catigurìa:Sucità
Catigurìa:850 palori siciliani di basi
Mpiru uttumanu

Pi **mpiru uttumanu** si ntenni lu mpiru funnatu dî turchi uttumani, probabbrirmenti già ntô 1299, n cuntinuità cû sultanatu selgiuchifi di Rum. Lu nomu diriva di chiddu dû funnaturi dâ dinastia rignanti, Osman I.

Eredi di lu mpiru bizzantinu, chi cu la caduta di Costantinòpuli passau all'uttumani ntô 1453, lu mpiru uttumanu durau nzinu ô 1923 quannu nascîu la moderna ripùbbrica di Turchia.

Catigurìa:Storia
Status Quo

Li **Status Quo** sunnu nu gruppu ngrisi furmatu a Londra ntô luntanu 1962.

La furmazzioni storica è chidda furmata di Francis Rossi (vuci e chitarra), Rick Parfitt (vuci e chitarra), Alan Lancaster (vuci e bassu elettricu) e John Coghlan (battirìa). 
Sunnu famusi picchì fannu nu tipu di musica dura e simplici ntô stissu tempu, e nta la sò storia hannu vinnutu 120 miliuni di dischi.

Ntô so paisi, l’Inghilterra, c'hannu macari lu *record* di canzuni trasùti ntà classifica, cchiù di 60 successi nzinu a lu Jornu d’òi.

## Storia
Lu gruppu si furmò na lu 1962, lu so primu nomu fu *Spectres*, prestu canciatu cu *Status Quo*. Dopu avìri avutu successu cu canzoni di tipu psichidelicu, versu lu 1970 li picciotti dicisiru di canciari geniri musicali e cuminciaru a prupurri musica di tipu *hard rock* e *blues* cuntinuannu na carrera longa finu a òi.

Sunnu tanti li canzuni di lu gruppu famusi n’tuttu lu munnu comu *Pictures of Matchstick Men* (1968), *Caroline* (1973), *Down Down* (1975) e *In the Army Now* (1986). Ma nta la nostra terra lu so pezzu cchiù canusciutu arresta sempri *Whatever You Want* (1979), nu discu ancora òi assai abballatu na li discotechi.

## Furmazzioni
### Cumpunenti di òi
*Francis Rossi – chitarra, vuci (1962-òi)
*Rick Parfitt – chitarra, vuci (1967-òi)
*Andrew Bown – tasteri (1982-òi)
*John 'Rhino' Edwards – bassu elettricu (1986-òi)
*Matt Letley – battirìa (2000-òi)

### Cumpunenti di na vota
*Barry Smith – battirìa (1962-1963)
*Jess Jaworski – tasteri (1962-1964)
*Roy Lynes – tasteri (1964-1970)
*John Coghlan – battirìa (1963-1981)
*Alan Lancaster – vuci, bassu elettricu (1962-1985)
*Pete Kircher – battirìa (1982-1985)
*Jeff Rich – battirìa (1986-2000)

  
## Li cchiù granni canzuni di successu

* *Pictures of Matchstick Men* – 1968
* *Caroline* – 1973
* *Down Down* – 1975
* *Rockin’ All Over the World* – 1977
* *Whatever You Want* – 1979
* *In the Army Now* – 1986.

## Li cchiù granni album di successu

* *Piledriver* – 1972
* *Hello!* – 1973
* *On the Level* – 1975
* *Blue for You* – 1976
* *Live!* – 1977
* *Whatever You Want* – 1979
* *Just Supposin*' – 1980.
* *Don't Stop* – 1996.
* *Heavy Traffic* – 2002.

## Lijami di fora
*statusquo.co.uk Situ ufficiali
*Situ talianu nun ufficiali

Catigurìa:Gruppi musicali
Ìsula d'Elba

L**'ìsula d'Elba** è nn'ìsula ca s'attrova tra lu Mari Lìguri e lu Mari Tirrenu, a deci chilòmitri di la costa. È la cchiù granni ìsula dî l'Arcipèlagu Tuscanu e la terza di Talia, di 223 chilòmitri quatrati. Li abbitanti su 31mila.

L'ìsula havi 8 cumuni: lu cchiù mportanti è *Portu Firraru*. Lu turismu è la fonti principali di la popolazioni di l'ìsula, ca nt'êstati addiventa ppi 3 voti.

Catigurìa:Ìsuli d'Italia
Cuma

**Cuma** è nu postu vicinu Napuli, ntâ zona dî Campi Flegrei, canusciutu n'èbbica antica pi li sacirdutessi di l'uraculu di Apollu chi ricivèvanu lu titulu di sibbilla Cumana. Cuma duna oggi puru lu nomu a na linia, la *Cumana* di trena chi lia Napuli cu la pirifiria nord-uccidintali.

Catigurìa:Campania
Catigurìa:Pruvincia di Nàpuli
Mitileni

**Mitileni** è na cità dâ Grecia, capulòcu di l'ìsula di Lesbu. Havi na pupulazzioni di circa 36'000 abbitanti. Cità di mari, l'econumìa si basa assai puru supra lu turismu. E' sedi di l'università di l'Eggeu.

Catigurìa:Grecia
Nicea

**Nicea** è na citati dâ Turchìa di circa 20000 abbitanti. S'attrova nun arrassu di Istanbul, ntô mari di Marmara. Fu mpurtanti n èbbica antica pi aviri uspitatu lu cunciliu rô 325, pi spirazzioni di lu mpiraturi Custantinu e lu secunnu ntô 787.

Catigurìa:Turchìa
325

## Abbinimenti
*Lu mpiraturi Custantinu urganizza lu primu cunciliu di Nicea

## Nasciuti
## Morti
* Chhu, mpiraturi Kushan, (data nun certa, ma versu lu 325)

Catigurìa:Sèculu XIV
Bitinia

La **Bitinia** è la dinominazzioni di na riggiuni antica chi currispunni ô costi turchi situati a nord-ovest di la pinisula anatolica, tra lu mari di Marmara e li costi sud dû Mari Niuru. Fu regnu autònumu e n'èbbica rumana pruvincia di lu mpiru rumanu.

Catigurìa:Turchìa
Catigurìa:Roma antica
Santa Zita

thumb|Santa Zita na fiuredda pupulari**Zita (Cita)** ( Munsagrati, pruvincia di Lucca, 1218 - Lucca 27 di aprili 1278) è na Santa vinirata da Cresia Cattolica.

## Aggiografìa
Sò patri e sò matri si chiamavano Giuvanni e Bonissima. Avìa na soru di nomi Margherita ca si fici monaca cistercensi. Ci fu misu nomi Zita ( Cita è na furma pupulari ), ca significa “virgini“.
A dudici anni cuminciò a pristari sirviziu comu cammarèra na Famigha Fatinelli e vi stetti pi cinquant’anni. La so vita fu tutta travagghiu e prijera: era sempri umili, aiutava li puvureddi e li viduvi; ci dava lu pani pi manciari e cunfortu spirituali. 
Facìa pilligrinaggi e ogni jornu c’era cocchi cosa misa di latu pi tutti li bisugnusi: li robbi, li favi, l’acqua dû puzzu. Ebbi pi chistu l’apparizioni da Madonna e di l’Ancili.
Famusu è l’episodiu quannu lu so patrunu dumannò a Zita chi cosa purtassi nò falaru. Rispunnìu: “Rosi e ciuri “. U grapìu e caderu ‘n terra tantissimi ciuri di tutti li tipi. Murìu lu 27 aprili 1278.  Doppu unnici anni lu Viscuvu Paganellu pirmisi ca si vinirassi comu Santa. Lu cultu fu appruvatu dû Papa Nnuccenzu XII lu 5 settemmiri 1696. E’ Patruna di Lucca e cumpatruna di Pontremuli. Piu XIII l’11 marzu 1956 la dichiarò patruna di tutti li lavuratrici dumestichi. Pi ricurdari la Santa li Citatini di Lucca nô misi di aprili fannu lu mircatu di ciuri.

### Riliquii

Lu corpu, sanu sanu, è na Basilica di San Fredianu di Lucca dintra un’urna d’argentu chî cristalli.
 
Liami:www.parrocchie.it/genova/.../santa_zita.htm 
Zita
Zita
Xinjiang

thumb|300px|La riggiuni dû Xinjiang.

Lu **Xinjang** è na riggiuni autònuma dâ Cina. S'attrova ntô nord-ovest dâ CIna e cunfina a sud câ riggiuni autònuma dû Tibet e a sud-est câ pruvincia dû Qinghai. La pupulazzioni autoctuna è di cunfissioni islamica, e di etnia uigura. Li cinisi di etnia Han ntî l'urtimi dicenni culunizzaru sempri cchiossai purtannu â nnustrializzazzioni dâ riggiuni, a scapitu dû rispettu dî diritti e dî tradizzioni dâ pupulazzioni autòctuna. Rivorti uiguri contra lu cuvernu purtaru tra l'autri cosi a nu flussu migratoriu versu li vicini riggiuni di l'Asia cintrali (Kirghizistan, Afganistan, Pakistan, Turkmenistan). Ntô misi di giugnettu dû 2009 na rivorta fici cchiossai di 150 morti.

Catigurìa:Cina
Uiguri

thumb|300px|Na picciotta appartinenti â pupulazzioni uigura di Khotan.

Li **uiguri** sunnu nu pòpulu chi vivi ntî la riggiuni autònuma dû Xinjiang, ntâ Cina nord-uccidintali. Di cunfissioni islamica, li uiguri pàrranu na lingua d'urigini turca, *uigura*. Di diversi dicini d'anni li Uiguri subisciunu la nnustrialiazzazzioni furzata mpunuta dû cuvernu cinisi, chi porta puru â na culunizzazzioni dû tirritoriu di abbitanti di etnia Han.

Catigurìa:Etnoluggìa
Catigurìa:Cina
Han

Li **Han** sunu l'etnia maggiuritaria 'n Cina. Rapprisentanu diversi cintinara di miliardi d'abbitanti (circa 1.100.500.000). Ô cursu dû vintèsimu sèculu li Han culunizzaru tirritoria fora dî tirritoria tradizzionarmenti Han, comu lu Tibbet ô sud, ntâ catina muntagnusa di l'Himalaya e lu Xinjiang a ovest, abbitatu di la pupulazzioni uigura, turcofuna e di cunfissioni islamica.

Catigurìa:Etnoluggìa
Catigurìa:Cina
Urumqi

**Urumqi** è la capitali dâ riggiuni autònuma dû Xinjiang ntâ Cina nord-uccidintali. Havi na pupulazzioni di circa 2'600'000 abbitanti.

Catigurìa:Cina
Metrica

N puisia la **mètrica** è la struttura ritmica di nu cumpunimentu puèticu. Ogni metrica è cudificata secunnu nu stili, o na usanza pi tali tipu di cumpuninemntu di tali tipu di cultura puetica. Pi esempiu la scola siciliana sprummintau lu sunettu, la cui struttura metrica si cumponi di 14 endecasillabi, versi di ùnnici sìllabbi, di cui 2 quattrini e 2 trini. 

Catigurìa:Linguìstica
Pafeo

Pafeo, in sicilianu è na palora ca veni usata pà assignificare unu ca grida assai, come un foddre "talè, grida comu un pafeo!". Veni usata inta Sicilia interna tra Corleone, Chiusa Sclafani, Giuliana, Busaquino. Un sacciu zoccu veni a dire, ma assimigghia a "corifeo" (persunaggi du coro nta traggedia greca antica)

Catigurìa:Sprissioni siciliani
San Marcianu di Saraùsa

**Marcianu** ( Antiochia ? - Saraùsa, III sèculu ) è un santu viscuvu viniratu da Cresia Cattolica e Ortudossa. 

## Aggiografìa
Versu la metà du seculu VII i Diocesi chiù ‘mpurtanti da Sicilia si vosiru dari n’urigini apustolica. Un rumanzu sacru dû 730 du Pseudu-Evagriu nun havi basi storica. Un panegiricu grecu du Santu du VII seculu voli ca Marcianu fu inviatu di San Petru a Saraùsa nall’annu 39 e arrivatu dà si stabiliu ne grutti Pelopie di Acradina
unni cominciò a pridicari lu Vangelu; tanti ebrei foru cunvirtuti e pi manu d’iddi nò 68 fu attaccatu a na culonna e ammazzatu a pitrati o ( comu vonnu i Bizzantini ) ittatu di supra na turri. Ma veramenti l’esami di pitturi e di sapurchi da Cripta di San Marcianu fannu pinsari a sò morti a fini du III seculu e nò lu I sèculu e nò ca lu Santu fussi statu martiri ma fu forsi ammazzatu pi pirsucuzioni da fidi. 
La Cripta, attaccata ê Catacummi di San Giuvanni, avi quattro culonni chi quattro Evangelisti; fu trasformata in basilica ‘e tempi dî Nurmanni. La chiù antica raffigurazioni di Marcianu è du IX seculu e si trova ne Catacummi di Santa Lucia e n’autra na Cripta dû Santu. Li Cristiani di Saraùsa hannu sempri ricurdatu lu primu viscuvu e vosiru essiri sippilluti vicinu a iddu; li pitturi, li dicurazioni e la Cripta cu sô Sapurcru sunnu la prova dâ divuzioni. La festa, ca si cilibbrava lu 14 Giugnu no novu Martirulogiu Rumanu è scritta o 30 Uttuviri, comu fannu li Bizantini. E’ Patronu d’Arcidiocesi di Saraùsa e compatronu di Gaeta cu Sant’Erasimu.

## Li Riliquii

Secunnu l’usu dâ Siria, l’ossa du Santu nun foru misi dintra na cascitedda sutta l’artari ma dintra un sarcofagu di petra chi canali nichi pi fari sculari l’ogghiu ca vinìa a cuntattu ca sipultura, na parti sud da Cripta. Una parti di Riliquii fu purtata na Catidrali di Gaeta.
Un Riliquiariu a furma di vrazzu, du XII seculu è nò Tesoru da Catidrali di Missina.

## Bibbliografia

O. Garana I Vescovi di Siracusa, Emanuele Romeo Editore Siracusa,1994

Marcianu di Sarausa
Marcianu di Sarausa
Prosa

La **prosa** è na forma di esprissioni linguistica nun suttamisa ê reguli dâ virsificazzioni. Lu cuncettu di prosa va cunsidiratu n opposizzioni â chiddu di puisia: la prosa nfatti ìnnica na struttura chi nun prisenta l' "a capu" dû versu, rigulatu di normi metrichi, esiggenzi ritmichi, e vuluntati di sprissioni, ma prucedi dritta, cumplitannu lu rigu e usanna l' "a capu" sulu pi innicati na siparazzioni nun metricu-ritmica, ma cuncittuali tra siquenzi nun ubbligati di vinculi furmali.

Catigurìa:Linguìstica
Dolci Stil Novu

Lu **Dolci Stil Novu** è nu muvumentu pueticu chi si sviluppau ntô tridicèsimu sèculu n Tuscana. Nu pricursuri fu Guidi Guinizzelli. Tra li espunenti cchiù mpurtanti ci foru Guidu Cavalcanti, Danti Alighieri, Lapo Gianni, Dinu Frescobbaldi, Cino da Pistoia e Gianni Alfani. Si pensa chi **stil novu** fu difinutu n cuntrappusizzioni ô stili dâ scola siciliana, e n particulari ô stili pueticu di Jacupu di Lintini.

Catigurìa:Littiratura
San Metodiu di Saraùsa

thumb|300px|Tavula bizantina di San Metodiu
**Metodiu** (Sarausa, nasciutu tra li 788 e lu 800, forsi ntô 789 - Custantinopuli, 14 di giugnu 847) è un Santu viscuvu viniratu da Cresia Cattolica e Ortudossa.

## Aggiografìa
A Saraùsa Metodiu riciviu na bona educazioni di sò patri ca si chiamava Giuvanni. A vint’anni iu a Custantinopuli e dicidiu di farisi monacu nò Monasteriu di Chenolaccu n Bitinia. Funnò puru un Monasteriu nall’isula di Chiu e divintò Archimandrita (Abati). Aiutò lu Patriarca san Nicefuru e fu fattu arcidiacunu a vinticinc’anni. Nall’annu 843, pi vuluntà da ‘Mpiratrici Teudora divintò Patriarca di Custantinopuli. 

### Metodiu e l'iconuclastia
Mentri lu ‘Mperaturi Liuni Isauricu (714-741) vulìa ca si distruggissiru l’Immaggini sacri, Metodiu dissi ca li fiùri dâ Madonna e dî Santi eranu un aiutu validu pâ divuzioni e pi chistu ntô 815 fu mannatu in esiliu a Roma unni canuscìu lu Papa Pasquali I. Lu Papa scrissi o novu Mpiraturi Micheli lu Checcu pi fari nsidiari arreri a Metodiu. Turnatu a Custantinopuli ntô 821 fu arristatu e ‘mprigiunatu pi nov’anni dintra na grutta. Nun ebbi timuri di diri o ‘Mperaturi Teofilu, ca vulia distruggiri l’Immagini dî Santi: ”Nun ti vriogni a fari vinirari li tò immaggini, mentri cunnanni chiddi ca veneranu chiddi di Cristu ?“ Fu rinchiusu nâ prigiuni e ci rumperu la mandibola a forza di pugna pi nun fallu parrari cchiù. 
Doppu picca tempu fu libiratu e la Mpiratrici Teudora vosi ca l’Imaggini s’havianu a vinirari arrèri. Fu viscuvu pi quattr’anni e fu l’auturi no 843 da Festa dâ Ortodussia, ca si celebra puru oj na Cresia Bizantina la Prima Duminica di Quaresima. 
Scrissi opiri puetichi e teulogichi e la Vita di San Teofanu. Metodiu  fici a San Naucraziu Abati di Studiu; a San Simeuni di Lesbu viscuvu di Mitileni, a San Teodoru lu Marcatu metropulita di Nicea e lu rimitu Petru viscuvu di Syílaion. 
Fici restaurari di San Lazzaru lu Kazaru la tavula dû Sarvaturi di Chalki. 
Nô 844 richiamò di l’ esiliu San Teofilattu e ci detti la sedi di Nicumedia; lu 13 di marzu 847 pusò nâ Basilica di l’Apostuli li Riliquii di San Nicefuru.
Fu chiamatu “lu Granni” e “lu Divinu “ pâ so vita ascetica e la forti duttrina.
Murìu lu 14 Giugnu 847 e fu sippillutu na Basilica di l’Apostuli. 
San Fozziu scrissi l’Innu pi sò funerali e la Vita fu scritta di l’Arciviscuvu di Saraùsa Grigoriu Asvesta.

## Liami sterni

Na vita di San Metodiu di nu situ ortudossu in italianu.

Metodiu di Sarausa
Metodiu di Sarausa
San Massimianu di Saraùsa

**Massimianu** (Saraùsa, ? - Saraùsa, 9 di giugnu 594) è un santu viscuvu viniratu da Cresia Cattolica.

## Aggiografìa
Massimianu fu un monacu binidittinu du Monasteriu di Sant’Andria a Roma e maistru di San Grigoriu Magnu, ca lu nvitò a fari vita di monacu nò Palazzu Apustolicu. Era apocrisariu, vali a diri ambasciaturi a Custantinopuli di Papi Pelagiu e Grigoriu Magnu. Chistu lu numinò viscuvu di Saraùsa no 591 e lu fici Vicariu dû Papa pi tutta la Sicilia. Muriu lu 9 Giugnu 594. Li Citatini di Saraùsa scrissiru ô Papa pi aviri un successuri e iddu rispunniu ca nuddu era dignu di succediri a Massimianu: forsi l’unicu era Giuvanni, Arcidiacunu da Cresia di Catania. San Grigoriu Magnu ricorda Massimianu ntê so Littri comu “ omu di santa memoria, un fidelissimu servu di Diu, un laboriosu patri da sò Cresia e unu du Coru di l’Ancili “.

## Bibbliografìa
O. Garana, *I Vescovi di Siracusa*, Emanuele Romeo Editore Siracusa,1994

Massimianu di Sarausa
Massimianu di Sarausa
Impirativu catigoricu

Lu **mpirativu catigoricu** è l'idea ca Immanuel Kant ci appi supra a l'etica.
Nu 'mpirativu' è quarchi cosa ca na pirsuna havi a fari ppi forza.
Lu mpirativu catigoricu dici ca avissimu a maniàrini nta na manèra ca ci piacissi ca ogni pirsuna facissi.
Kant pinzau ca n'autra manera di diciri la stissa cosa è di trattari l'autri pirsuni comu pirsuni e non comu stigghi ca ni putissiru sèrviri ppi quarchi mutivu.

Kant cridìa ca st'idea ca havìa era la bbasi ppi trattati li pirsuni nta a manèra giusta.
Catigurìa:Cridenzi
Cucucciu

**Cucucciu** è na palora usata nta Sicilia uccidintali ca veni a diri "*chinu assai*", "*stipatu*". Pi fari n'asempiu si usa ntâ sprissiuni "*nu chiattu cu lu cucucciu*" (littiralmenti "nu chiattu chinu chinu di pasta"). Di sta palora veni videmma lu verbu "ncucucciari".

Catigurìa:Sprissioni siciliani
Alleli

N**alleli** (palora ca veni di lu grecu *αλληλος allelos*, ca stapi a significari *l'unu cu l'autru*) è nu membru di na para di serii di formi diffirenti di nu geni.
Quannu li pirsuni parranu d'alleli li magni voti sintissiru a ddiri ca parranu di parti di li geni ca sunu attuarmenti ispressi (comu parti di lu ginutipu di n'invididuu).
Autri voti a palora s'arrifirisci a siquenzi ca nun sunu spressi.

Lu genutipu di n'individuu eni lu geni ca l'individuu mostra pi lu 'nzemi d'alleli ca mostra a n'impronta ginetica.
Nta n'organismu diploidi dui alleli fanu lu ginotipu 'ndividuali.
L'Alleli ponu ssiri arrapprisintati nta lu quatru di Punnett.

## Asempiu
N'asempiu eni lu geni di ciuritura nta magni specii di ciuri.
Nu sinculu geni cuntrolla li petali, ma ci sunu diffirenti virsioni (o alleli) di lu geni.

Ntâ stu isempiu, ginitori ca janu lu genotipu **Bb** (li littiri maiusculi mostranu l'alleli duminanti e chiddu minusculi mostranu l'alleli ricissivi).
Se lu **B** (maiusculu) veni truvatu nta lu genotipu, lu ciuri nasci russu.
Dunqui l'unica vota ca lu ciuri nun nasci russu eni quannu lu genutipu è **bb** (quannu nun ci sunu 'B' maiusculi).

A prubbabilitati ca li ciuri janu ginotipi diffirenti sunu: **BB** 25%, **Bb** lu 50%, e **bb** lu 25%.
Lu fenutipu di lu ciuri eni sempri russu si lu **B** duminanti eni nta lu genutipu.
Cunciuriennu, s'avi na prubbabilitati di lu 25% d'aviri nu ciuri ca nun eni russu, e lu 75% di prubbabilitati d'aviri nu ciuri ca eni russu.

Catigurìa:Scienzi
Geni

Li **geni** sunu li parti trascritti di lu DNA. Lu DNA eni na cullizzioni di 'nfurmazzioni biuchimichi ca trasportanu tutta l'istruzzioni ppi faciri tutti li prutiini ca na cellula avi a ffari.
Li geni sunnu na parti nica dû ginoma (1-1,5% nta l'omu sunnu chiddi tradotti); ogni geni poti cuntiniri macari cchiù nzemi d'istruzzioni, grazzi ô splicing alternativu.
St'istruzzioni cudificanu ppi nu RNA e/o na prutiina particulari.
Nta l'essiri viventi sissuati a mitati di li geni veni di la matri e l'autra mitati veni di lu patri.

Li geni sunu passati in iriditati di li ginitori a li figghi e sunu 'mpurtanti ppi ditirminari comu li picciotti s'apprisentanu e si cumportanu (li prupritati biuloggici ca si ciamanu finotipu).
Li geni anfruenzanu comu a sustanza funziunìa incrusu comu parìmu.
L'uocci, li capiddi e a peddi sunu stabbiliti puru dê geni.


Catigurìa:Scienzi
A priuri e a pustiriuri

Li palori  "***a priuri***" e "***a pustiriuri***" (di lu latinu "a priori" e "a posteriori"), ntâ accizzioni filusufica, furu ntruduciuti di lu filosufu Immanuel Kant e sunnu usati n ipistimoluggìa p'addistinguiri dui tipi di canuscenza, giustificazzioni o argumintazzioni.
La canuscenza *a priuri* o videmma giustificazzioni è nnipinnenti di l'ispirienza (p'asempiu 'Tutti chiddi scapuli nun sunnu maritati').
La canuscenza *a pustiriuri* mmeci è dipinnenti di l'ispirienza o ividenza mpirica (p'asempiu 'Certi scapuli nun sunnu tantu cuntenti di nun èssiri maritati').
## Taliati videmma
* Distinziuni analiticu-sintetica
Kant, Immanuel
Distinziuni analiticu-sintetica

A distinziuni **analiticu-sintetica** eni na distinziuni cuncittuali usata di solitu 'nta li discussioni filusofichi p'addistinguiri li pruposizzioni nta dui tipi:
# *pruposizzioni analitichi* e
# *pruposizzioni sintetichi*.
Li **pruposizzioni analitichi** sunu chissi semprici semprici quasi fussiru na tautuluggìa in virtuti di chiddu ca sièntunu a ddiri mentri li **pruposizzioni sintetichi** no.
Lu filosufu ca antruduciu sti distinzioni a statu Immanuel Kant (1724-1804) ma di tannu li filosufi anu usatu sti palori nta manèri diffirenti.


Isempii fatti di Kant:
* "Tutti i cosi sunu istesi" (A7/B11) (pruposizzioni analitica: na cosa semprici semprici)
* "Tutti i cosi anu nu pisu" (B11) (Pruposizzioni sintetica: junci quarchi cuncettu novu a chiddu ca sapièumu prima).
A lèttira "A" indica nu pusizzionamentu di lu testu nta a prima virsioni dâ "Critica dâ Ragion pura" unni pubbricau sti cuncetti nta lu 1781.
A lèttira "B" indica a sicunna edizzioni di lu 1787.

## Taliati macari
* A priuri e a pustiriuri
Get Heavy

**Get Heavy** è album fattu n studiu di Lordi.

## Tracci

# Scarctic Circle Gathering – 01:02
# Get Heavy – 03:00
# Devil Is A Loser – 03:29
# Rock The Hell Outta You – 03:07
# Would You Love A Monsterman? – 03:04
# Icon Of Dominance – 04:35
# Not The Nicest Guy – 03:12
# Hellbender Turbulence – 02:46
# Biomechanic Man – 03:22
# Last Kiss Goodbye – 03:08
# Dynamite Tonite – 03:14
# Monster Monster – 03:23
# 13. – 01:08

Catigurìa:Album
The Monsterican Dream

**The Monsterican Dream** è album fattu n studiu di Lordi.

## Tracci

# Threatical Trailer – 01:09
# Bring It On (The Raging Hounds Return) – 04:35
# Blood Red Sandman – 04:03
# My Heaven Is Your Hell – 03:41
# Pet The Destroyer – 03:50
# The Children Of The Night – 03:45
# Wake The Snake – 03:46
# Shotgun Divorce – 04:42
# Forsaken Fashion Dolls – 03:43
# Haunted Town – 03:13
# Fire In The Hole – 03:27
# Magistra Nocte – 01:33
# Kalmageddon – 04:33

Catigurìa:Album
The Arockalypse

**The Arockalypse** è album fattu n studiu di Lordi.

## Tracci

# SCG3 Special Report – 03:46
# Bringing Back The Balls To Rock – 03:31
# The Deadite Girls Gone Wild – 03:45
# The Kids Who Wanna Play With The Dead – 04:07
# It Snows in Hell – 03:37
# Who's Your Daddy? – 03:38
# Hard Rock Hallelujah – 04:07
# They Only Come Out At Night – 03:49
# The Chainsaw Buffet – 03:47
# Good To Be Bad – 03:31
# The Night Of The Loving Dead – 03:09
# Supermonstars (The Anthem Of The Phantoms) – 04:04

Catigurìa:Album
Deadache

Deadache è album fattu n studiu di Lordi.

## Tracci

# SCG IV – 00:42
# Girls Go Chopping – 04:02
# Bite It Like a Bulldog – 03:29
# Monsters Keep Me Company – 05:28
# Man Skin Boots – 03:42
# Dr. Sin Is In – 03:47
# The Ghosts of the Heceta Head – 03:38
# Evilyn – 04:00
# The Rebirth of the Countess – 01:59
# Raise Hell in Heaven – 03:32
# Deadache – 03:28
# The Devil Hides Behind Her Smile – 04:12
# Missing Miss Charlene – 05:10

Catigurìa:Album
Gulag

Lu termini **gulag** si usa ntô cuntestu dâ storia di l'Unioni Suviètica pi disignari n'assignazzioni furzata a na risidenza e a nu travagghiu ntî na riggiuni di accessu difficili. La palora veni di l'acronimu GULAG, ca vinìa a significari l'agginzia dû cuvernu ca amministrava lu travagghiu furzatu pinali. Li gulag eranu spissu situati n Sibberia o ntî àutri posti di l'estremu nord dî tirritori russi.

Lu gulag era la distinazzioni ca era assignata ê dissidenti dû partitu cumunista di l'Unioni Suviètica, lu partitu ùnicu ca cuvirnava lu paisi, ca pi nu mutivu o n'àutru eranu n cuntrastu câ diriggenza, o ca simpricimenti eranu suspittati di èssiri n cuntrastu. Spissu putìa capitari ca pirsuni assai mpurtanti, scrittura, scinziati, ufficiali di l'esercitu o funziunari di partitu eranu mannati n esiliu nternu ô gulag. Fu lu casu di Serghei Korolev, ca doppu na dicina di anni di gulag addivintò lu diritturi dû programma spazziali suvièticu, o dû scritturi Alexander Solgentitzin.

N uccidenti li Gulag foru canusciuti supratuttu grazzi ô libbru di Alexander Soljenitzin *Arcipelagu Gulag*, ca discrivi di manera assai dittagghiata la vita dî pirsuni assignati ô gulag.

Catigurìa:Storia di l'Unioni Suviètica
Catigurìa:Russia
Mosè

**Mosé** è na figura di la Bibbia. E' cusnidiratu nu prufeta di ebbrei, cristiani e mussurmani. Secunnu chiddu chi è cuntatu supra la Bibbia, fu crisciutu â curti dû farauni, e appoi si ni iu di l'Eggittu. A iddu foru attribbuiti li deci cumannamenti ô Sinai e a iddu fu cuncessu nu passaggiu pi pirmettiri a iddu e ô s`p pòpulu di fujiri di l'Eggittu attraversu lu mari Russu.

Catigurìa:Riliggiuni
Cirinu (disambiguitati)

## Noma

*Cirinu (nomu) è nu nomu di pirsuna. La pirsuna cchiù canusciuta è lu puliticu talianu Paulu Cirinu Pomicinu, ca fu videmma ministru italianu.

## Santi
*Sant'Alfiu, Cirinu e Filadelfu furu santi martiri dâ chiesa cattolica.

## Accissori di cucina
*Nu cirinu è nu pizzuddu di lignu o plastica ca pò cunteniri cira, usatu pi addumari lu focu.
Lordi

Li **Lordi** è 'n-gruppu hard rock Finlandia natu ntô 1996. Agghicaru a n-largu successu di pùbblicu ntô 2006 quannu vinceru lu Festival dâ canzuni di l'Eurovisioni.

## Furmazzioni
### Cumpunenti di òi
* Mr. Lordi - vuci frontman (1996-òi)
* Amen - chitarra (1996-òi)
* Hiisi - bassu (2019-òi)
* Mana - battarìa (2012-òi)
* Hella - tasteri (2012-òi)

### Cumpunenti di na vota
* G-stealer - bassu (1996-1999)
* Magnum - bassu (1999-2002)
* Kalma - bassu (2002-2005)
* Enary - tasteri (1996-2005)
* Kita - battarìa (2000-2010)
* Otus - battarìa (2010-2012)
* Awa - tasteri (2005-2012)
* Ox - bassu (2005-2019)

## Discugrafìa

### Li album cchiù cèlibbri
* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez For Breakfast (2010)
* To Beast or Not To Beast (2013)
* Scare Force One (2014)
* Monstereophonic – Theaterror vs. Demonarchy (2016)
* Sexorcism (2018)
* Killection (2020)
* Lordiversity (2021)

### Sìnguli

* Would You Love a Monsterman? (2002)
* Devil is a Loser (2003)
* Blood Red Sandman (2004)
* My Heaven Is Your Hell (2004)
* Hard Rock Hallelujah (2006)
* Who's Your Daddy? (2006)
* It Snows In Hell (2006)
* They Only Come Out At Night (2007)
* Beast Loose In Paradise (2008)
* Bite It Like A Bulldog (2008)
* Deadache (2008)
* This is Heavy Metal (2010)
* Rock Police (2010)
* The Riff (2013)
* Hug You Hardcore (2016)
* Your Tongue’s Got the Cat (2018)
* Naked in My Cellar (2018)
* Shake the Baby Silent (2019)
* I Dug a Hole in the Yard for You (2019)
* Like A Bee To The Honey (2020)
* Believe Me (2021)

### Vidiu musicali e film
* Devil is a Loser (2002)
* Would You Love a Monsterman ? (2002)
* Blood Red Sandman (2003)
* Hard Rock Hallelujah (2006)
* Who's Your Daddy? (2006)
* Would You Love A Monsterman? 2006 (2006)
* It Snows In Hell (2006)
* Bite It Like A Bulldog (2008)
* This is Heavy Metal (2010)
* The Riff (2013)
* Scare Force One (2014)
* Hug You Hardcore (2016)
* Naked in My Cellar (2018)
* I Dug a Hole in the Yard for You (2019)
* Believe Me (2021)

## Lijami di fora

* Situ ufficiali

Catigurìa:Gruppi musicali
Tucchiena

La **tucchiena** è nu sidìli rùsticu pi cchiù pirsuni fattu di petri e jissu. Veni fatta fora allatu la porta di la casa do viddanu, servi pp'assittarisi e pp'acchianari n'capu l'armali.

Catigurìa:Cosi
Signaturi

Lu **signaturi** o **lasagnaturi** è un pizzu di lignu ppi fari la sfoglia di pasta. La so forma è tunna e longa ottanta cm., è grossa a lu centru 6-8 cm. e quantu nu jitu mediu all'istrimità.

Catigurìa:Cosi
Festa dâ scienza

thumb|300px|N'apparecchiu dû fisicu Feynman.
La **Festa dâ scienza** di Wikipedia ntî la sò edizzioni n sicilianu è n'abbinimentu chi carattirizza li misi di giugnettu e austu dû 2009. Lu scopu è di:
*Criari vuci rilativi a la scienza (matimatica, fisica, bioluggìa, chimica, astronumìa, ecc.) chi nun esistunu ancora. Taliati pi chistu puru la lista di l'articuli nicissari.
*Taliari l'articuli esistenti pi canciàrili e rinnìrili megghiu, juncennucci mmàggini, liami a àutri articuli, o ispannennu li cuntinuti.
*Catigurizzari di manera rigurusa l'articuli supra la scienza.
*Criari rinnirizzamenti quannu nicissariu.

Catigurìa:Festi timàtichi
Lucania

thumb|300px|Na carta antica chi rapprisenta la Lucania.
La **Lucania** è na dinuminazzioni tradizziunali di na riggiuni chi currispunni all'incirca all'attuali Basilicata. Storicamenti fu abbitata di li Lucani priam di essiri culunizzata dî Greci e dî Romani. La dinuminazzioni Lucania risistiu nzinu ô mediuevu. Cu l'Unità d'Italia la riggiuni fu chiamata Lucania tra l'anni 30 e l'anni 40 dû XX sèculu.

Catigurìa:Basilicata
MBA

Lu **MBA** è nu titulu chi si ricevi doppu na furmazzioni ntî na scola di gistioni ecunòmica e finanziaria (ntô ngrisi *management*). La dinominazzioni veni di l'acronimu *Master in Businness Administration*. Di uriggini anglusassuni, li scoli chi dùnanu dirittu a nu MBA, o tituli equivalenti sunnu unnegghiè. N Italia la scola cchiù prisitggiusa è forsi l'Università Bocconi di Milanu.

Catigurìa:Aducazzioni
San Prucopiu di Taurmina

**Prucopiu di Taurmina** ( ? – Taurmina (ME), 1 di austu 902) è un Santu viniratu da Cresia Cattolica.

## Aggiografìa
Fu lu quattordicesimu e ultimu viscuvu di Taurmina. L’Emiru Ibrahim II B. Ahmad no misi di marzu dû 902 sbarcò n Sicilia e a giugnettu dû stissu annu marciò supra Taurmina. Lu prisidiu da Citati era cumannatu du patriziu Custantinu e Micheli Carattu. Accuminciatu lu cummattimentu nò chianu li Cristiani si rifuggiaru a Casteddu di Mola. Ibrahim fici ammazzari omini, fimmini e picciriddi di Taurmina e urdinò di abbuciari la Citati. Fici circari li fuggitivi ntê vallati, ntê burruna, né voschi e un gran nummaru di Cristiani foru purtati davanti all’Emiru. C’era puru lu viscuvu Prucopiu, ca era vecchiu. Ibrahim ci dissi di farisi mussulmanu e di rinnigari la riligiuni Cristiana. Lu viscuvu fici un surrisu e nun arrispunniu. Prucopiu dissi ê Cristiani di nun scantarisi du martiriu. Pi ordini di l’Emiru ci fu graputu lu pettu e tiratu fora lu cori.
Si vulia manciari lu cori dû viscuvu, e nun putennulu fari, pa raggia, fici ammazzari li prigionieri supra lu corpu d’iddu e fici dari a tutti focu. La festa è lu 26 di uttùviru.

## Iconografìa

A statua di marmuru du Santu, cu cori né manu, è a destra da porta da Cresia di San Pancraziu a Taurmina.

Bibbliografia: Menologion saintjohnwonderworker.org (nto 'ngrisi)

Prucopiu di Taurmina
Prucopiu di Taurmina
Santi Tecla e Justina

thumb|Tavula di Sante Tecla e Justina na Cresia Matrici di Lintini (SR)
**Tecla e Justina** (Lintini ? - Lintini, morti tra lu 262 e lu 264) sunnu Santi vinirati da Cresia Cattolica. Nun s’havi a cunfunniri Tecla cu autri Santi ca portanu u stessu nomi. 

## Aggiografìa
Era na nobili di l’antica Citati di Lintini, educata na fidi cristiana e avia casi e tirreni. Stava curcata nò lettu picchi era paralitica; Justina era sò cucìna e nun ci videva di un occhiu.
 
Quannu li tri Santi Alfiu, Filadelfu e Cirinu foru arristati e misi na prigiuni, idda li mannò a chiamari e di notti trasèru na sò casa. Doppu aviri prjatu, ‘nvucannu puru a Sant’Andria, Tecla si susìu guarita e Justina ebbi la vista. Purtaru na prigiuni lu cunfortu matiriali e spirituali e quannu i Santi curunaru a vita cu martiriu, pigghiaru i corpi di tutti tri e i sippilleru na zona du Strubiliu, unni oj c’e a Cresia, na vota Catidrali di Lintini. O postu di so casi vosi ca si facissiru tri Cresie: o Strubiliu, a Azianu, na Gruta di San Giulianu e ô postu da Basilica di l’astronumi, Santa Maria da Cava. Lu cunsigghieri du Presidi Tertullu, Alissandru, dittu Neofitu, fu ‘struitu du viscuvu di Lipari Agatuni, ca stava a Lintini, pi essiri lu primu viscuvu. Partìu pi Roma pi riciviri la consacrazioni du Papa Stefanu I ntô 259. Lu 4 di sittèmmiru 261 Neofitu cunsacrò la Cresia di S. Maria da Cava e vosi ca la Madonna s’invucassi comu Matri di Diu prima du Cunciliu di Efesu dû 431. I Cristiani di Lintini, pi scampari dî pirsicuzioni, s’ammucciaru dintra na grutta du Munti Assia, vicinu a Bruca; Tecla ci mannò lu viscuvu di Lipari Agatuni. Justina accumpagnava ca prijera e l’amuri pi puvuredda e l’orfani l’opiri di Tecla. Muriu lu 10 Jnnaru 262. Tecla doppu du anni. Foru sippilluti no stissu sapurcu di Santi martiri, na Matrici di S.Alfiu. U cultu fu appruvatu du Papa Paulu V nò 1610. 

Tecla è a Patruna di Mirtu (ME), cumpatrona di Lintini, Carruntini (SR) e Aciriali (CT).

## Iconografìa
S. Tecla è pittata no tettu du transettu sinistru e supra na tavula cu Santa Justina na sacristia da Matrici di Lintini. Di Santa Tecla c’è na statua di lignu na Cresia da grutta di Santi a Lintini e na statua di lignu argintata cu na cruci e un ramuzzu d’alivu na manu gritta e na manu manca u mudellu da Cresia Matrici di Lintini di cui fu funnatrici, na Cresia didicata a Idda nda cuntrata Santuzzi.

## Riliqui
I Riliquii sunnu na cascia dintra a Cappella da Cresia Matrici di Sant’Alfiu a Lintini.

## Lijami di fora
*Nutizzi biografichi

Tecla e Justina
Tecla e Justina
Fosfuenolpiruvatu

Lu **fosfuenopiruvatu** (o puramenti PEP, dô ngrisi *phosphoenolpyruvate*) è nu cumpostu chimicò a àuta energìa di fòrmula H2PO4-CO-COO-. Lu lijàmi a àuta energìa eni datu dô fusfatu.

## 'N biochìmica

Ntâ gliculisi, lu PEP eni lu pricursuri dô piruvatu; ntâ li chianti servi puru pâ sìntisi di curismatu e pâ fissazzioni dô carboniu.

Catigurìa:Cumposti chìmichi
Matteu D'Ajellu

**Matteu D'Aiellu** (Salernu, ... – Palermu, 21 di giugnettu 1193), fu nu àutu funziunariu dâ curti nurmanna di Sicilia, sutta Gugghiermu II di Sicilia.

D'Ajellu, Matteu
San Pascasinu di Marsala

thumb|Quatru di San Pascasinu di Tanu De Simuni, 1979 na Cresia Matrici di Marsala

**Pascasinu di Marsala** (385-390 ? - Marsala (TP), 455) è un santu veneratu ntâ chìsi cristiana.

## Aggiografìa
Fu un valenti matematicu e viscuvu di l’antica Lilibeu, oj Marsala. Di sicuru era viscuvu nò 440, quannu Ginsirìcu, capu di Vànnali, fici la ‘nvasioni dâ Sicilia e pi chistu fu fattu prigiunieru e purtatu a Cartaggini, unni stetti du’ anni. Lu Papa Liuni Magnu mannò lu Ligatu Putenziu all’Africa pi fallu libirari e nò 443 lu ‘ncarricò di stabiliri definitivamenti la cilibrazzioni da data dâ Pasqua. Pascasinu dissi ca era giustu lu calculu da Cresia di Alissandria, picchì nall’annu 417 na Crisiedda da cuntrada Miltinas ( oj Santi Fulippu e Jacupu ) lu Fonti Battisimali si inchìu sulu. 
La Pasqua, pî sò calculi, s’havia a cilibbrari ogni annu (comu si fa ancora oj) la Duminica successiva ô pleniluniu di primavera. Nò 447 fu a Roma. Quannu si cilibrò lu Cunciliu Ecumenicu di Calcidonia no 451, rapprisintò comu Ligatu lu Papa Liuni e parrò na lingua latina, mentri lu sicritariu Berunicianu traduciva na lingua greca.
Foru discurruti dui questioni teulogichi ‘mpurtanti: una contra li Nesturiani e l’autra contru li Monufisiti. Pascasinu apprufunniu li problemi e fici opira di cunciliazioni, pi supirari li divisioni na Cresia. Sant’Isidoru di Tuledu (570-636) lu ammuntùa tra l’omini mpurtanti; Santu Beda lu Vinirabili (VIII sec.) lu dici Santu; San Rubertu Bellarminu ni fa memoria contru l’eretici.

È cumpatronu di Marsala.

## Liami sterni

*Âutri nutizzi

## Bibbliografìa
Andrea Linares, *Un Vescovo siciliano del V secolo - Pascasino di Lilibeo*, Scuola grafica salesiana, Palermu, 1978

Pascasinu di Marsala
Pascasinu di Marsala
Piruvatu

Lu **piruvatu** eni la basi cuniugata di l'àcitu pirùvicu, e havi fòrmula CH3-CO-COO-.

Catigurìa:Cumposti chìmichi